Pavao Wertheim
Pavao Wertheim (Grubišno Polje, 29. 5. 1910 – Zagreb, 1941), jugoslavenski zoolog i publicist.

Biografija 
Pavao Wertheim se rodio u Grubišnom Polju 29. 5. 1910 u židovskoj porodici. Majka mu je bila Darinka Schwarz. Doktorirao je zoologiju te se bavio proučavanjem darvinizma. Mutacije je tumačio kvantnim skokovima u makromolekulama tijekom evolucije. Bio je član Komunističke partije, ideološki potkovan, s pomoću Engelsove dijalektike objašnjavao je narav životnih funkcija. U svojim djelima povlačio je paralelu između klasne borbe i kompeticije u prirodi, između kompeticije proizvodnih sredstava i tehničkih poboljšanja itd., no odupirao se upotrebi darvinizma u širenju bilo koje ideologije. Radio je kao asistent Zoološkog instituta u Zagrebu, koji je djelovao u sklopu Filozofskog fakulteta.

Od 1927. do 1937. bio je urednik revije Hanoar, koja se bavila temama židovske omladine u Jugoslaviji. Poslije toga radio je za mjesečnik Izraz, koji je u Zagrebu izlazio od 1939. do 1941.

Wertheim je kao hrvatski Židov i ateist bio jedan od vodećih predstavnika KPH kasnih 1930-ih. Godine 1940. u Zagrebu su nastavnici zagrebačkih fakulteta osnovali sveučilišnu ćeliju te izabrali Wertheima za sekretara. Po osnutku NDH, u Zagrebu je 1. srpnja 1941. izdana tjeralica za njim i drugim komunistima, a ubrzo je uhićen i zatočen. Ubijen je strijeljanjem u »Sing-Singu« u Jandrićevoj ul. 74 nedaleko od Mirogoja.

Djela 

 Ideologija cionizma : povijesni pregled cionističkih sistema. Zagreb. 1928. Cvi Rothmüller (koautor).
 Pregled geografije Palestine. Zagreb. 1929.

Reference 

Biografije, Zagreb
Jugoslavenski Jevreji
Austrougarski Jevreji‎
Jugoslavenski ateisti
Zoolozi
Hrvatski komunisti do 1945.